Die illustreerder Beatriz Martin Vidal skryf op haar blog dat sy en die skrywer Gustavo Martin Garzo die orde omgekeer het: “Ek maak eers die tekening en dan skryf hy die teks daarvoor.
Dit het byvoorbeeld kindergesiggies van naby wat die hele bladsy oorheers en ’n wolf se oog wat deur die konyn/seuntjie skoongelek word, alles baie realisties, maar tog ook nie, want oral sypel ’n dromerigheid in.
Die bladsye is van stewige karton om grypende handjies te oorleef (maar nie te veel spoeg nie!). Baba het ’n grootmens nodig om die interaktiewe boekies te benut.
Abella is ’n dikbekfeetjie met kort rooi hare wat saam met haar maats bo in die berg woon waar die mooiste blomme blom: bloedrooi disas, oranje speldekussings en koningproteas. (Die leser kan dus aflei sy is ’n Bolandse feetjie.)